b'\n_START_ARTICLE_\nG\xc3\xa9rard Henri de Vaucouleurs\n_START_SECTION_\n\xc5\xbdivljenje in delo\n_START_PARAGRAPH_\nDe Vaucouleurs je \xc5\xbee zelo zgodaj postal ljubiteljski astronom. Mati mu je pri \xc5\xa1tirinajstih kupila majhen daljnogled. Diplomiral je leta 1939 na Sorboni (La Sorbonne) v Parizu. Sodeloval je v 2. svetovni vojni. Po vojni je nadaljeval z delom v astronomiji._NEWLINE_Leta 1944 se je poro\xc4\x8dil z Antoinette, rojeno Pi\xc3\xa9tra, ki je bila prav tako astronomka._NEWLINE_Med letoma 1949 in 1951 je bil v Angliji in med 1951 ter 1957 v Avstraliji na Observatoriju Mount Stromlo. Med 1957 in 1958 na Lowllovem observatoriju in med 1958 in 1960 na Observatoriju Harvardovega kolid\xc5\xbea. Leta 1960 se je preselil na Univerzo Teksasa v Austinu, kjer je ostal do konca svoje profesionalne poti._NEWLINE_Raziskoval je galaksije in bil soavtor Tretjega referen\xc4\x8dnega kataloga svetlih galaksij (Third Reference Catalogue of Bright Galaxies). Razvil je morfolo\xc5\xa1ko razvrstitev galaksij, izpopolnjeno razli\xc4\x8dico Hubble-Sandageove razvrstitve.\n_START_SECTION_\nNagrade\n_START_PARAGRAPH_\nAmeri\xc5\xa1ko astronomsko dru\xc5\xa1tvo mu je leta 1988 za njegove \xc5\xbeivljenjsko delo na podro\xc4\x8dju astronomije podelilo lektorat Henryja Norrisa Russlla.'